One Tree Hill (sæson 7)

One Tree Hills syvende sæson med premiere i september 2009 blev til, da seriens skaber Mark Schwahn skrev under på, at han var rede til endnu et år med serien. Skuespillerne Chad Michael Murray og Hilarie Burton havde meldt deres afgang fra serien og er derfor ikke med i denne sæson. For at udfylde tomrummet er der i denne sæson introduceret fire nye figurer – Haleys ældre søster Quinn, Nathans sports agent Clayton Dawson, Brookes nye model Alex og Miranda Stone, en succesfuld musikproducer der  skal stå for de daglige opgaver i Peytons boutique Red Bedroom Records. Skuespilleren Austin Nichols som spiller Julian Baker, vil blive en af seriens regulære personer sammen med to nye karaktere. Denne sæson vil udspille sig et år senere, end hvor den foregående sæson sluttede.

Den 17. juni 2009 annoncerede The CW nogle ændringer i deres primetime schedule (program) for efteråret 2009. Disse ændringer betyder at One Tree Hill vil skifte sendetid med Gossip Girl således, at serien vil blive sendt mandage kl. 8:00 pm i stedet for sin oprindelige sendetid kl. 9:00 pm.

Produktion 

Den syvende sæson af One Tree Hill er produceret af Mastermind Laboratories og Tollin/Robbins Production i samarbejde med Warner Bros. Television, og sendes i USA på The CW. Executive producerne er Mark Schwahn, Joe Davola, Greg Prange, Mike Tollin og Brian Robbins. 

Optagelserne begyndte den 18. juni 2009, hvor man stadig manglede at besætte rollen som Alex. Da seriens handling forsat vil foregå i Tree Hill, vil optagelserne ligeledes fortsat finde sted i Wilmington, North Carolina, USA, som har været optagelses stedet igennem de forrige seks sæsoner. Filmholdet har blot tre måneders optagelser før sæsonpremieren den 14. september 2009

Casting 
The CW har annonceret at de to hovedrolleindehavere Chad Michael Murray og Hilarie Burton, som henholdsvis spillede Lucas Scott og Peyton Sawyer, har sagt nej til endnu en sæson, og er derfor skrevet ud af seriens syvende sæson. Eftersom ingen af seriens andre stjerneroller har annonceret deres afsked, må rollelisten inkludere James Lafferty som spiller Nathan Scott, Sophia Bush som Brooke Davis, Bethany Joy Galeotti som Haley James Scott, Lee Norris som Marvin McFadden og Jackson Brundage som Jamie Scott.

Fire nye stjerner vil blive introduceret i syvende sæson. Disse er Shantel VanSanten i rollen som Haleys ældre søster Quinn, Robert Buckley i rollen som Nathans sportsagent Clayton Dawson, Jana Kramer som modellen Alex der bliver det nye ansigt til Brookes tøj-collection og India de Beaufort i rollen som Miranda Stone – en succesfuld musikproducer der skal stå for de daglige opgaver på Red Bedroom Records. Det er annonceret at Austin Nichols' rolle som Julian Baker vil blive en af seriens regulære roller sammen med to af de nye roller. Danneel Harris har signeret en aftale om at genoptræde i rollen som Rachel Gatina i mindst syv afsnit, med indtrædelse i afsnit to. 

I tankerne til rollen som Clayton var oprindeligt Brian Austin Green, men man kunne ikke blive enige om en aftale. I stedet bliver rollen besat af Robert Buckley. Han faldt i god jord hos producenten, da han allerede havde medvirket i en tv-serie for The CW (Privileged) den foregående sæson.

Den tidligere NFL wide receiver Jerry Rice optræder som gæstestjerne i det første afsnit af sæsonen. Han fremkommer til Nathans søns, Jamies, fødselsdagsfest.

Afsnit

Fodnoter 

7
Afsnit af tv-serier